VI.  OBRAZLOŽENJE OSTVARENJA PRIHODA I PRIMITAKA, RASHODA I IZDATAKA
A. IZVRŠENJE OPĆEG DIJELA
Proračun Općine Lekenik za 2026. godinu usvojilo je Općinsko vijeće Općine Lekenik na 3. sjednici održanoj dana 15. prosinca 2025. godine. 
Izvješće o izvršenju Proračuna Općine Lekenik za razdoblje siječanj – lipanj 2026. izrađeno je na temelju konsolidiranog financijskog izvještaja, što znači da su uključeni i vlastiti i namjenski prihodi proračunskih korisnika – dječjeg vrtića i knjižnice, kao i rashodi koji se financiraju iz navedenih prihoda.
Prihodi i primici Proračuna Općine Lekenik u prvom polugodištu 2026. godine ostvareni su u iznosu od 3.084.943,53 eur što je 16,52% od planiranog godišnjeg iznosa.

Rashodi i izdaci Proračuna Općine Lekenik u prvom polugodištu 2026. godine ostvareni su u iznosu od  4.327.801,29 eur što je 23,17%  od planiranog godišnjeg iznosa.
I. Prihodi i primici Općine Lekenik sastoje se od prihoda poslovanja i prihoda od prodaje  nefinancijske imovine 
1. Prihodi poslovanja u prvom polugodištu 2026. godine ostvareni su u iznosu od 3.027.328,70 eur što je 17,13% godišnjeg plana. Prihodi poslovanja su:

· Prihodi od poreza

· Pomoći iz inozemstva i od subjekata unutar općeg proračuna

· Prihodi od imovine

· Prihodi od upravnih i administrativnih pristojbi, prihodi po posebnim propisima i naknada
· Prihodi od prodaje proizvoda i robe te pruženih usluga i prihodi od donacija

· Kazne, upravne mjere i ostali prihodi
Prihodi od poreza su u prvom polugodištu ostvareni u iznosu od 1.365.506,71 ili 22,95% godišnjeg plana.
U strukturi ukupnih prihoda i primitaka, prihodi od poreza čine 45,11%.
Pomoći iz inozemstva i od subjekata unutar općeg proračuna u prvom polugodištu 2026. ostvarene su u iznosu od 1.315.180,32 eur ili  12,40%  plana. Pomoći su doznačene za slijedeće:
· Tekuće pomoći iz Državnog proračuna za fiskalnu održivost dj. vrtića u iznosu od 65.284,00 eur i za program Zaželi 53.030,04 eur
· Tekuća pomoć iz Državnog proračuna kao kompenzacijska mjera u iznosu od 319.200,48 eur i 3.120,00 eur za Narodnu knjižnicu i čitaonicu Lekenik za programsku djelatnost 

· Kapitalne pomoći iz državnog proračuna u iznosu od 6.735,00 eur što se odnosi za knjige u Narodnoj knjižnici i čitaonici

· Kapitalne pomoći iz Državnog proračuna u iznosu od 541.852,83 eur što se odnosi na dječja igrališta, uređenje polivalentnog igrališta i Marofska cesta
· Tekuće pomoći iz EU za projekt Zaželi u iznosu od 300.503,52 eur.

· Kapitalne pomoći iz EU za projekt biciklističkih staza u iznosu od 25.454,45 eur.

Prihodi od imovine ostvareni su u iznosu od 25.282,70 eur ili 33,30%  plana, a odnose se na kamate na depozite po viđenju, prihode od zateznih kamata, naknade za koncesiju, prihode od zakupa poljoprivrednog zemljišta, stambenih objekata, poslovnih prostora, neizgrađenog građevinskog zemljišta, javnih površina i društvenih domova, prihode od spomeničke rente, naknada za promjenu namjene poljoprivrednog zemljišta kao i naknada za nezakonito izgrađene zgrade u prostoru.
Prihodi od upravnih i administrativnih pristojbi i pristojbi po posebnim propisima i naknada naplaćeni su u iznosu od 317.545,28 eur ili 31,21%  plana. Prihodi po posebnim propisima odnose se na vodni doprinos, doprinos za šume te sufinanciranje cijene usluge programa djece u Dječjem vrtiću Lekenik. Komunalni doprinosi i naknade ostvareni su u iznosu od 208.950,80 eur ili 28,98% plana.

Prihodi od prodaje proizvoda i robe te pruženih usluge i prihodi od donacija ostvareni su u iznosu od 1.961,13 eur, a odnosi se na prihode od usluge naplate naknade za uređenje voda.
Kazne, upravne mjere i ostali prihodi ostvareni su u iznosu od 1.852,56 eur, a odnose se na naplatu ostalih prihoda.

2. Prihodi od prodaje nefinancijske imovine u ovom razdoblju ostvareni su u iznosu od 57.614,83 eur što je 5,72% godišnjeg plana. 
II. Rashodi i izdaci Općine Lekenik  sastoje se od rashoda poslovanja, rashoda za nabavu nefinancijske imovine i izdataka za financijsku imovinu i otplate zajmova
1. Rashodi poslovanja izvršeni su u iznosu od 2.689.774,68 eur ili 49,82% godišnjeg plana. Rashodi poslovanja su: - rashodi za zaposlene

                                      - materijalni rashodi

                                      - financijski rashodi

                                      - subvencije

                                      - pomoći dane u inozemstvo i unutar općeg proračuna
                                      - naknade građanima i kućanstvima

                                      - rashodi za donacije, kazne, naknade šteta i kapitalne pomoći
Rashodi za zaposlene u prvom polugodištu 2026. izvršeni su u iznosu od 865.740,95 eur ili 43,98%  plana, a odnose se na plaće, ostale rashode za zaposlene i doprinose na plaće za zaposlenike općinske uprave, općinskog načelnika, proračunskih korisnika (dječjeg vrtića i knjižnice), zaposlenica programa Zaželi .

Materijalni rashodi izvršeni su u iznosu od 1.008.620,52 eur ili 48,52%  plana, a odnose se na naknade troškova zaposlenima, rashode za materijal i energiju, rashode za usluge, naknade troškova osobama izvan radnog odnosa te ostale nespomenute rashode poslovanja (naknade članovima predstavničke i izvršne vlasti, premije osiguranja, reprezentacija i drugo).
Financijski rashodi izvršeni su u iznosu od 8.014,25 eur ili 42,57%  plana, a odnosi se na kamate na primljene kredite, usluge platnog prometa i ostale financijske rashode.

Subvencije su izvršene u iznosu od 17.030,91 eur ili 34,34%  plana, a odnosi se na subvencije poljoprivrednicima za umjetno osjemenjivanje goveda i obrtnicima za subvencioniranje kamata na poduzetničke kredite.
Pomoći dane u inozemstvu i unutar općeg proračuna izvršene su u iznosu od 19.069,35 eur ili 8,67% plana, a odnose se za sufinanciranje produženog boravka u OŠ Mladost Lekenik i održavanje kolničkog zastora na području općine Lekenik u suradnji sa Županijskom upravom za ceste.
Naknade građanima i kućanstvima izvršene su u iznosu od 92.009,63 eur ili 33,63%  plana, a odnose se na naknade građanima i kućanstvima u novcu (socijalna pomoć, pomoć obiteljima za novorođenu djecu), te naknade građanima i kućanstvima u naravi (sufinanciranje cijene prijevoza, plaćanje računa za odvoz otpada, socijalni paketi i ostalo).
Rashodi za donacije, kazne, naknade šteta i kapitalne pomoći izvršeni su u iznosu od 679.289,07 eur  ili 85,94%  plana, odnose se na tekuće donacije udrugama, vjerskim zajednicama, političkim strankama, sportskim društvima, vatrogasnoj zajednici i turističkoj zajednici i pomoć osobama koji su pretrpjeli štetu uzrokovanu prirodnim katastrofama.
2. Rashodi za nabavu nefinancijske imovine izvršeni su u iznosu od 1.554.709,05 eur ili 12,00% godišnjeg plana, a sastoji se od:
                                                    - rashoda za nabavu neproizvedene dugotrajne imovine

                                                    - rashoda za nabavu proizvedene dugotrajne imovine

                                                    - rashodi za dodatna ulaganja na nefinancijskoj imovini

Rashodi za nabavu neproizvedene dugotrajne imovine izvršeni su u iznosu od 9.200,00 eur ili 0,74% od plana, a odnosi se na kupnju poljoprivrednog zemljišta za proširenje groblja.

Rashodi za nabavu proizvedene dugotrajne imovine izvršeni su u iznosu od 1.398.050,25 eur ili 16,76%  plana, a odnosi se na izgradnju vrtića, gradnja nerazvrstane ceste NCLEKO014, održavanje nerazvrstane ceste Vrh Letovanički i Plantarićev put Donji Vukojevac, izrada elaborata učinkovitosti mreže šumskih prometnica, usluga upravljanja projekta biciklističkih staza, nadstrešnica groblje Farkašić, nabava knjižne građe i ostalo 
Rashodi za dodatna ulaganja na nefinancijskoj imovini izvršeni su u iznosu od 147.458,80 eur ili 4,84% plana, a odnosi se za upravljanje projektom za rekonstrukciju doma u Dužici, izrada snimke postojećeg stanja obnova dom Farkašić, obnova doma Gornji Vukojevac, sanacija prostora u zgradi Pešćenica, projektna dokumentacija za obnovu doma Donji Vukojevac.
3. Izdaci za financijsku imovinu i otplate zajmova  izvršeni su u iznosu od 83.317,56 eur ili 25,38% plana, a odnosi se na otplatu glavnice dugoročnih kredita.
B. IZVRŠENJE PO PROGRAMSKOJ KLASIFIKACIJI
RAZDJEL 001: OPĆINSKA TIJELA                                                                     78.740,40
GLAVA 00101: Predstavnička i izvršna tijela                                                        78.740,40
Program   1000: Osnovne aktivnosti općinskih tijela                                             78.740,40
Unutar navedenog programa nalazi se dvije aktivnosti: redovan rad općinskih tijela i

Obilježavanje prigodnih datuma i programa. Unutar navedenih aktivnosti izvršeni

su rashodi za podmirenje osnovnih potreba za poslove organizacije rada općinskog načelnika,
poslovi u vezi s izvješćivanjem javnosti o radu općinskih tijela kao i protokolarni rashodi, te

razne manifestacije za obilježavanje prigodnih datuma.
RAZDJEL 002: JEDINSTVENI UPRAVNI ODJEL                                         3.691.013,88
GLAVA 00201: Služba za javnu upravu                                                                519.596,14
Program 1002: Javna uprava i administracija                                                      519.596,14
Unutar navedenog programa nalaze se tri aktivnosti: administracija i upravljanje, opremanje upravnog odjela i otplata kredita. Kroz navedene aktivnosti raspoređena su sredstva za podmirenje osnovnih potreba za normalno funkcioniranje Jedinstvenog upravnog odjela u obavljanju stručnih i administrativnih poslova i računovodstveno financijskog poslovanja Općine.
GLAVA 00202: Gospodarska djelatnost                                                                415.711,90
Program 1003: Organiziranje i provođenje zaštite i spašavanja                         157.567,11                     
Navedeni program se izvršava kroz aktivnost protupožarne i civilne zaštite, a sredstva su raspoređena za sanaciju štete od elementarne nepogode, naknada štete, te tekuća donacije Vatrogasnoj zajednici.
Program 1004: Zaštita okoliša                                                                                     5.611,01
Navedeni program se izvršava kroz aktivnost gospodarenje otpadom, a sredstva su iskorištena za čišćenje divljih odlagališta otpada.
Program 1005: Program poticaja poduzetništva                                                     32.230,91
Navedeni program se izvršava kroz aktivnost poticaji poduzetnicima i tekući projekt subvencije i pomoći trgovačkim društvima izvršena su sredstva za subvencioniranje umjetnog osjemenjivanja goveda te kamata na poduzetničke kredite i sufinanciranje javnog linijskog prijevoza i kapitalna sredstva Komunalnom poduzeću za kupnju traktorske prikolice.

Program 1006: Program unapređenja zajednice                                                       1.602,90
Kroz navedeni program plaćena je članarina Lokalnoj agencijskog grupi .
Program 1015:Poticanje razvoja turizma                                                               218.699,97
Kroz navedeni program se izvršavaju aktivnosti Turističke zajednice općine Lekenik, realizacija raznih manifestacija vezanih za prigodne datume i izrada dokumentacije za izgradnju biciklističke staze.
GLAVA 00203: Komunalna djelatnost                                                                1.045.455,60
Program 1007: Program održavanja komunalne infrastrukture                         581.974,60
Navedenim programom se izvršavaju aktivnosti održavanja javne rasvjete na području općine, održavanje nerazvrstanih cesta, održavanje javnih zelenih površina, deratizacija, higijeničarska služba, održavanje javnih površina, održavanje građevina javne odvodnje oborinskih voda i održavanje čistoće javnih površina.
Program 1008: Program građenja komunalne infrastrukture                             453.841,00
Kroz navedeni program izvršeni su kapitalni projekti: izrada projektne dokumentacije za Poduzetnički inkubator, plaćanje Vode Banovine za aglomeraciju, održavanje kolničkih zastora na području Općine Lekenik u suradnji sa ŽUC-om, opremanje dječjih igrališta kod knjižnice, Turopoljska ulica i Letovanić, održavanje i obnova nerazvrstanih cesta Vrh Letovanički i u Donjem Vukojevcu (Plantarićev put), izrada projektne dokumentacije nogostupa u Petrovcu, izrada glavnog projekta i elaborata za projekt šumskih cesta.

Program 1016: Program Komunalno redarstvo                                                       9.640,00
Kroz navedeni program se izvršava aktivnost komunalnog redara.
GLAVA 00204: Društvena djelatnost                                                                  1.494.090,98
Program 1009: Program javnih potreba u kulturi                                                  12.859,00
Navedenim programom su izvršene aktivnosti vjerskim ustanovama i udrugama u kulturi za provođenje programa.
Program 1010: Program javnih potreba u sportu                                                 105.000,00
Kroz navedeni program se provodi aktivnost redovne djelatnosti sportskih udruga.
Program 1011: Program javnih potreba u socijalnoj skrbi                                  323.762,98
Navedenim programom su izvršene aktivnosti socijalne pomoći obiteljima i kućanstvima,  pomoći za novorođenu djecu, pomoć u stanovanju, socijalnim paketima, novčane pomoći za nezaposlene, sufinanciranje smještaja djece u vrtić kao i sufinanciranje produženog boravka djece u osnovnoj školi, te sufinanciranje tekućeg projekta „Bolje čitam, bolje pišem, a još bolje govorim“ i program Zaželi.
Program 1012: Program ostalih udruga društvenog usmjerenja                          22.602,73  

Kroz navedeni program utrošena su sredstva za rad ostalih udruga društvenog usmjerenja.
Program 1013: Program predškolski odgoj                                                        1.029.866,27
Kroz navedeni program utrošena su sredstva za izgradnju dječjeg vrtića.
GLAVA 00205: Upravljanje općinskom imovinom                                               216.159,26
Program 1014: Gradnja i ulaganje u kapitalne objekte                                        216.159,26
Ovim programom je izvršena aktivnost održavanje objekata u općinskom vlasništvu, te kapitalni projekt: ulaganje u objekte u vlasništvu općine, a to su: rekonstrukcija doma u Dužici, doma u Gornjem Vukojevcu, doma u Donjem Vukojevcu, energetska obnova doma u Farkašiću, te izgradnja nerazvrstane ceste NCLEK014 Marof.
RAZDJEL 003: PRORAČUNSKI KORISNICI                                                    558.047,01
GLAVA 00301: Knjižnica                                                                                          90.886,72     
Program 1009:  Program javnih potreba u kulturi                                                 90.886,72                     
Navedeni program se izvršava kroz knjižničarsku djelatnost koju obavlja proračunski korisnik Knjižnica i čitaonica Lekenik.

GLAVA 00302: Vrtić                                                                                                467.160,29
Program 1013: Predškolski odgoj                                                                           467.160,29
Kroz program predškolskog odgoja izvršeni su rashodi za podmirenje potreba za

redovno funkcioniranje Dječjeg vrtića Lekenik.

C. STANJE NENAPLAĆENIH POTRAŽIVANJA OPĆINE LEKENIK I NJENIH PRORAČUNSKIH KORISNIKA

1. Općina Lekenik                                                                                     670.992,99    

2. Dječji vrtić Lekenik                                                                                12.324,61
3. Narodna knjižnica i čitaonica Lekenik                                                               0    

D.   STANJE NEPODMIRENIH DOSPJELIH OBVEZA OPĆINE LEKENIK I   NJENIH PRORAČUNSKIH KORISNIKA

1. Općina Lekenik                                                                                       269.434,00  

2. Dječji vrtić Lekenik                                                                                           0,00
3. Narodna knjižnica i čitaonica Lekenik                                                            0,00
E.   STANJE POTENCIJALNIH OBVEZA PO OSNOVI SUDSKIH POSTUPAKA OPĆINE LEKENIK I   NJENIH PRORAČUNSKIH KORISNIKA

Na dan 30. lipnja 2026. godine stanje potencijalnih obveza Općine Lekenik iznosi 164.799,15 eur.

                                                                                     Općinski načelnik
                                                                      Božidar Antolec, bacc.ing.admin.chris.

